**Informacija studentams apie procedūras iki prasidedant klinikinei praktikai**

Vadovaudamiesi šiuo metu galiojančio aktualios redakcijos (nuo 2021-01-26) Lietuvos Respublikos sveikatos apsaugos ministro 2020 m. gruodžio 23 d. įsakymo Nr. V-3006 „Dėl skiepijimo valstybės biudžeto lėšomis įsigyjama COVID-19 ligos (koronaviruso infekcija) vakcina prioritetinių gyventojų grupių nustatymo“ 1.1.1, 1.1.2 ir 1.5 papunkčiais, studentai, asmens sveikatos priežiūros įstaigose atliekantys praktiką, kuri ne trumpesnė nei 1 mėnuo, pagal atitinkamą studijų programą privalo:

* pradėdami klinikinės medicinos praktiką, studentas turi turėti neigiamą, ne vėlesnį nei 48 val. iki praktikos pradžios, COVID-19 testo atsakymą. Registracija tyrimui vyksta internetiniu adresu <https://1808.lt/> .
* Jeigu studentas ne vėlesniu kaip 3 mėn. laikotarpiu iki praktikos pradžios yra persirgęs COVID-19 liga, vietoje COVID-19 testo atsakymo gali būti pateikiamas antikūnų testo atsakymas.
* Užsienio studentai bus testuojami klinikinės medicinos praktikos atlikimo vietoje ir su testavimo tvarka bus supažindinami individualiai (šis klausimas dar nėra iki pabaigos išspręstas).
* Studentai, sudarę trišalę klinikinės medicinos praktikos sutartį, dėl vakcinacijos nuo COVID-19 ligos turi kreiptis į praktikos bazės administraciją. Vakcinacija bus vykdoma vadovaujantis šiuo metu galiojančio aktualios redakcijos (nuo 2021-01-26) Lietuvos Respublikos sveikatos apsaugos ministro 2020 m. gruodžio 23 d. įsakymu Nr.V-3006 „Dėl skiepijimo valstybės biudžeto lėšomis įsigyjama COVID-19 ligos (koronaviruso infekcija) vakcina prioritetinių gyventojų grupių nustatymo“, LR SAM įsakymu 2020m. gruodžio 23d. Nr. V-2997 „Dėl gyventojų skiepijimo valstybės biudžeto lėšomis įsigyjama COVID-19 ligos (koronaviruso infekcijos) vakcina organizavimo tvarkos aprašo patvirtinimo“ bei atitinkamos savivaldybės administracijos direktoriaus įsakymais dėl skiepijimo proceso kontrolės užtikrinimo.

Dėl išsamesnės informacijos prašome kreiptis į atitinkamos studijų programos fakulteto dekanatą.